**ΘΕΜΑ :** Ισχύς Βεβαιώσεων ΜΕΕΠ

Ημ/νία υποβολής ***12/02/2023***

**Ερώτηση**

Έχοντας υπόψη το γεγονός ότι μέχρι σήμερα δεν έχει εκδοθεί από το υπουργείο υποδομών και μεταφορών παράταση ισχύος των βεβαιώσεων ΜΕΕΠ για το έτος 2023 και ως εκ τούτου η πλειοψηφία των βεβαιώσεων ΜΕΕΠ **έχει λήξει στις 31-12-2022**. Τα μέλη επιτροπών των διαγωνισμών που έχουν ως ημερομηνία αποσφράγισης μετά τις 31-12-2022, μπορούν να προχωρήσουν στην έκδοση πρακτικού ελέγχου δικαιολογητικών συμμετοχής και κατ' επέκταση του ΕΕΕΣ στο οποίο συμπληρώνονται τα στοιχεία των βεβαιώσεων ΜΕΕΠ;

**Απάντηση:**

Με την ισχύ των πτυχίων και βεβαιώσεων εγγραφής στα Μητρώα Μελετητών, Γραφείων Μελετών και Εργοληπτικών Επιχειρήσεων και ισχύ βεβαιώσεων εγγραφής πτυχίων στο Μ.Ε.ΕΠ. πραγματεύεται προσφάτως ψηφισθείς **Νόμος 5014/23** (ΦΕΚ 14/21.01.2023 τεύχος Α’), στον οποίο περιλαμβάνονται και διατάξεις για παρατάσεις προθεσμιών για ρυθμίσεις ΜΗ.Τ.Ε.

Η πρόβλεψη παράτασης ισχύος των πτυχίων και βεβαιώσεων εγγραφής στο Μητρώο Εργοληπτικών Επιχειρήσεων, στο Μητρώο Μελετητών, στο Μητρώο Γραφείων Μελετών **έως και την 31η.12.2023** ρυθμίσθηκε με το άρθρο 53 του Νόμου 5014/23 (ΦΕΚ 14/21.01.2023 τεύχος Α’), που τροποποιεί την παρ. 2 του άρθρου 39 και το πρώτο και το τέταρτο εδάφιο της παρ. 6 του άρθρου 65 του π.δ. 71/2019 (Α’ 112)

Ομοίως η προβλέπεται παράταση των βεβαιώσεων εγγραφής πτυχίων στο Μ.Ε.ΕΠ. των προθεσμιών που λήγουν την 31η.12.2022 για ένα έτος, καθώς αυτές **παρατείνονται αυτοδίκαια έως την 31η Δεκεμβρίου 2023** (σύμφωνα με το άρθρο 54 του ιδίου Νόμου που τροποποιεί την παρ. 4 του άρθρου 74 του ν. 4821/2021 (Α’ 134), ενώ εξακολουθούν να ισχύουν έως την ως την 31η.12.2023 και τα εκδοθέντα πτυχία Μελετητών και Γραφείων Μελετών (καθώς με το άρθρο 52 Ν. 5014/23 τροποποιούνται οι παρ. 1 και 2 του άρθρου 144 του ν. 4764/2020 (Α’ 256))..

Συνεπώς, σύμφωνα με την ανωτέρω πρόβλεψη, τα μέλη επιτροπών διαγωνισμών που έχουν ως ημερομηνία αποσφράγισης μετά τις 31-12-2022, μπορούν να προχωρήσουν στην έκδοση των σχετικών Πρακτικών (όπως του πρακτικού ελέγχου δικαιολογητικών συμμετοχής) και κατ' επέκταση του ΕΕΕΣ στο οποίο συμπληρώνονται τα στοιχεία των (αυτοδικαίως παραταθεισών) βεβαιώσεων ΜΕΕΠ.

Με εκτίμηση

***ΖΗΣΗΣ ΠΑΠΑΣΤΑΜΑΤΗΣ***

[***dimosies-symvaseis.gr***](http://dimosies-symvaseis.gr/)

email: [***zpapastamatis@gmail.com***](mailto:zpapastamatis@gmail.com)